DOLOŽKA ZLUČITEĽNOSTI
právneho predpisu s právom Európskej únie

1.	Predkladateľ právneho predpisu: Ministerstvo práce, sociálnych vecí a rodiny Slovenskej republiky

2.	Názov návrhu právneho predpisu: Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 286/2004 Z. z., ktorým sa ustanovuje zoznam prác a pracovísk, ktoré sú zakázané mladistvým zamestnancom, a ktorým sa ustanovujú niektoré povinnosti zamestnávateľom pri zamestnávaní mladistvých zamestnancov v znení nariadenia vlády č. 309/2010 Z. z. 

3.	Problematika návrhu právneho predpisu:
a)	je upravená v práve Európskej únie:
–	primárnom: 
•	čl. 151 a 153 Zmluvy o fungovaní Európskej únie v platnom znení, ktoré upravujú spoluprácu v sociálnej oblasti a v rámci nej aj zlepšovanie životných a pracovných podmienok, najmä dosiahnutie zlepšenia pracovného prostredia s ohľadom na bezpečnosť a ochranu zdravia zamestnancov,
–	sekundárnom (prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)
1.	legislatívne akty,
•	smernica Európskeho parlamentu a Rady 2014/27/EÚ z  26. februára 2014, ktorou sa menia smernice Rady 92/58/EHS, 92/85/EHS, 94/33/ES, 98/24/ES a smernica Európskeho parlamentu a Rady 2004/37/ES s cieľom zosúladiť ich s nariadením (ES) č. 1272/2008 o klasifikácii, označovaní a balení látok a zmesí (Ú. v. EÚ L 65, 5.3.2014),
2.	nelegislatívne akty,
–	sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009):
•	smernica Rady 94/33/ES z 22. júna 1994 o ochrane mladých ľudí pri práci (Mimoriadne vydanie Ú. v. ES, kap. 05/zv. 2) v platnom znení,
•	nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31. 12. 2008) v platnom znení;
b)	nie je obsiahnutá v judikatúre Súdneho dvora Európskej únie.

4.	Záväzky Slovenskej republiky vo vzťahu k Európskej únii:  	
a)	lehota na prebratie smernice alebo lehota na implementáciu nariadenia alebo rozhodnutia:
•	smernica Rady 94/33/ES z 22. júna 1994 o ochrane mladých ľudí pri práci (Mimoriadne vydanie Ú. v. ES, kap. 05/zv. 2)  v platnom znení – do 1. mája 2004;
•	smernica Európskeho parlamentu a Rady 2014/27/EÚ z  26. februára 2014, ktorou sa menia smernice Rady 92/58/EHS, 92/85/EHS, 94/33/ES, 98/24/ES a smernica Európskeho parlamentu a Rady 2004/37/ES s cieľom zosúladiť ich s nariadením (ES) č. 1272/2008 o klasifikácii, označovaní a balení látok a zmesí (Ú. v. EÚ L 65, 5.3.2014) – 1. jún 2015;
b)	lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov:
Lehota určená uznesením vlády Slovenskej republiky č. 484/2014 z 24. septembra 2014 na predloženie návrhu nariadenia vlády na rokovanie vlády je 15. apríl 2015.
c)	informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie:
Proti Slovenskej republike nezačalo žiadne konanie o porušení podľa čl. 258 až 260 Zmluvy o fungovaní Európskej únie.
d)	informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia:
•	smernica Rady 94/33/ES z 22. júna 1994 o ochrane mladých ľudí pri práci (Mimoriadne vydanie Ú. v. ES, kap. 05/zv. 2)  v platnom znení
–	v zákone č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov,
–	v zákone č. 311/2001 Z. z. Zákonník práce v znení neskorších predpisov,
–	v zákone č. 300/2005 Z. z. Trestný zákon v znení neskorších predpisov,
–	v zákone č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov,
–	v nariadení vlády Slovenskej republiky č. 286/2004 Z. z., ktorým sa ustanovuje zoznam prác a pracovísk, ktoré sú zakázané mladistvým zamestnancom, a ktorým sa ustanovujú niektoré povinnosti zamestnávateľom pri zamestnávaní mladistvých zamestnancov v znení nariadenia vlády č. 309/2010 Z. z. 

5.	Stupeň zlučiteľnosti návrhu právneho predpisu s právom Európskej únie: úplný

6.	Gestor a spolupracujúce rezorty:
Ministerstvo práce, sociálnych vecí a rodiny  Slovenskej republiky.